**РЕПУБЛИКА СРБИЈА - ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број: 46 - 61/ 2025-II-01**

**Датум: 05.09.2025. године.**

На основу члана 46. става 1. тачке 1) Закона о локалној самоуправи (“Сл. гласник РС”, број 129/2007, 83/2014-др. закон, 101/2016 др. закон, 47/2018 и 111/2021 – др.закон), члана 71. става 1. тачке 1) Статута општине Рача ("Сл. гласник општине Рача", број 3/2019) и члана 2. става 1. тачке 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 26. ставом 1. тачком 4. и чланом 29. ставом 1. Закона о јавној својини ( "Сл. гласник РС", број 72/2011, 88/2013, 105/2014, 104/2016-др. закон, 108/2016, 113/2017, 95/2018, 153/2020 и 94/2024), чланом 99. ставом 1. Закона о планирању и изградњи ( "Сл. гласник РС", број: 72/2009, 81/2009-испр.,64/2010-одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), чланом 2. ставом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/2023) и чланом 7. ставом 2. Одлуке о прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 05.09.2025. године, утврдило је предлог:

**О Д Л У К Е**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА**

**Члан 1.**

**ПОКРЕЋЕ СЕ** поступак отуђења непокретности из јавне својине општине Рача путем прикупљања писмених понуда и то:

* **Кп. бр. 2360/1 КО Сараново**, у површини од 4679 м2, потес: Бодљик, по врсти земљишта: земљиште у грађевинском подручју, по култури: њива 4. класе, која се налази у оквиру Просторног плана општине Рача („Службени гласник општине Рача“, број 5/12), по намени земљишта представља грађевинско земљиште, а која се налази у јавној својини општине Рача, са уделом 1/1.

**Члан 2.**

Најнижа цена непокретности одредиће се на основу тржишне вредности непокретности коју ће проценити надлежни орган одређен законом.

Учесници на огласу који буде расписан по основу ове одлуке, су дужни да уз понудудоставе и доказ о уплати депозита у висини 10% од најниже утврђене цене која ће бити утврђена огласом.

Непокретност описана у члану 1. ове одлуке отуђиће се купцу који понуди највећу цену и иста се накнадно не може умањивати.

**Члан 3.**

Поступак прикупљања писмених понудаспровешће Комисија за спровођење поступка прибављања, отуђења и давања у закуп ствари у јавној својини општине Рача, именована од стране Скупштине општине Рача.

Комисија ће објавити оглас, утврдити најнижу вредност непокретности, одредити рок за подношење писмених понуда, садржај понуде, обавити и друге правне послове у складу са законом и подзаконским актима.

**Члан 4.**

Уговор између најповољнијег понуђача и општине Рача ће се закључити у року од 30 дана по коначности решења надлежног органа о отуђењу земљишта и истим ће се уредити начин, услови и рок плаћања купопродајне цене.

Ако лице коме је земљиште отуђено својом кривицом не закључи уговор у наведеном року, донеће се решење о стављању ван снаге акта о отуђењу земљишта, а уплаћени депозит се не враћа.

**Члан 5.**

Одлука ступа на снагу наредног дана од дана објављивања у „Службеном гласнику општине Рача“.

**ОПШТИНСКО ВЕЋЕОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

-Скупштина општине Рача;

- архив.