|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 61-82/2025-II-01**

**Датум: 03.10.2025. године.**

На основу члана 46. ставa 1. тачкe 1) Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон, 47/2018 и 111/2021-др. закон), члана 71. ставa 1. тачкe 1) Статута општине Рача ("Сл. гласник општине Рача", број 3/2019 ) и члана 2. ставa 1. тачкe 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 3. ставом 4. Правилника о општинском савету родитеља („Сл. гласник РС“, бр. 72/2018), Општинско веће општине Рача, на седници одржаној дана 03.10.2025. године, утврдило је предлог:

**Р Е Ш Е Њ А**

**о именовању чланова и заменика чланова Општинског савета родитеља општине Рача, за школску 2025/2026. годину**

1. **ИМЕНУЈУ СЕ** чланови и заменици чланова Општинског савета родитеља општине Рача (у даљем тексту: Општински савет родитеља), за школску 2025/2026. годину, и то:
2. Милица Марковић из Раче, ул. Радоја Домановића 9 – за члана,

Слађа Павловић из Мирашевца, општина Рача, ул. Шумадијска 13 – за заменика члана,

као представнице Предшколске установе „Наша радост“ Рача,

1. Ивана Андрић из Саранова, општина Рача, ул. Звезданска 6В – за члана,

Андреа Траиловић из Раче, ул. Цара Лазара 6 – за заменика члана,

као представници Основне школе „Карађорђе “ Рача,

1. Светлана Шовић из Доње Раче, општина Рача, ул.Трнавица 10 – за члана,

Слађана Милкић Гроздић из Адровца, општина Рача, ул. Опленачка 42- за заменика члана,

као представници Средње школе „Ђура Јакшић“ Рача.

1. Задатак Општинског савета родитеља је да:
2. даjе мишљење, иницира акциjе и предлаже мере за остваривање права детета, унапређивање образовања, васпитања и безбедности деце, односно ученика у општини;
3. учествуjе у утврђивању локалних планова и програма коjи су од значаjа за остваривање образовања, васпитања и безбедности деце;
4. прати и разматра могућности за унапређивање jеднаког приступа, доступности и могућности образовања и васпитања за децу, односно ученике; спречавања социjалне искључености деце односно ученика из угрожених и осетљивих група на териториjи општине;
5. пружа подршку савету родитеља свих установа на териториjи општине у вези са питањима из њихове надлежности;
6. заступа интересе деце и ученика општине у ситуациjама коjе су од значаjа за унапређивање њиховог образовања, васпитања, безбедности и добробити на териториjи општине;
7. сарађуjе са организациjама коjе делуjу у области образовања и васпитања, заштите здравља, социjалне заштите, културе, заштите и унапређења права детета и људских права;
8. обавља и друге послове у вези са образовањем и васпитањем на териториjи општине.
9. Општински савет родитеља на првој седници изабраће председника и заменика председника већином гласова од укупног броја чланова.
10. Административно - техничке послове за потребе Локалног савета родитеља обављаће Одељење за општу управу, друштвене делатности и заједничке послове Општинске управе општине Рача.
11. Решење ступа на снагу даном доношења и исто објавити у „Службеном гласнику општине Рача“.

**О б р а з л о ж е њ е**

Правни основ за доношење овог решења садржан је у одредбама члана 121. став 1. и 2. Закона о основама система образовања и васпитања којим је прописано да Локални савет родитеља чине представници савета родитеља, свих установа са подручја општине, града, односно градске општине који се бирају сваке школске године и који су задаци локалног савета родитеља. Такође, одредбама члана 2, 3. и 4. Правилника о општинском савету родитеља између осталог прописано је да савет родитеља свих васпитно - образовних и образовно – васпитних установа која има седиште на територији јединице локалне самоуправе, односно подручју градске општине предлаже свог представника и његовог заменика у општински савет сваке радне, односно школске године, а директор доноси одлуку о томе коју доставља Скупштини општине, која у року од 15 дана од пријема одлуке именује чланове општинског савета родитеља.

Предшколска установа „Наша радост“ Рача, Основна школа „Карађорђе“ Рача и Средња школа „Ђура Јакшић“, Рача, доставиле су Скупштини општине одлуке директора о одређивању представника савета родитеља и њихових заменика у Општински савет родитеља.

На основу свега наведеног, сагласно члану 3. став 4. Правилника о општинском савету родитеља, донето је решење као у диспозитиву.

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

1. Скупштини општине Рача;
2. Архиви.